હવે ઓલમોસ્ટ સત્તાવાર બની ગયું છે કે બૉલિવૂડને રિમેકમાં ટપ્પી પડતી નથી, અત્યારે તો ખાસ. હજુ બે શુક્રવાર પહેલાં ‘સૈરાટ’ ચાહકોનાં હૃદય પર કારમો ઘા કરનારી ‘ધડક’નો આઘાત હજી શમ્યો નથી. ત્યાં વધુ એક રિમેક રિલીઝ થઈ છે. હિન્દી નામ છે, ‘ફન્ને ખાન’, જે અઢાર વર્ષ પહેલાં આવેલી બેલ્જિયન ફિલ્મ ‘એવરીબડી ઇઝ ફેમસ’ની રિમેક છે. ‘એવરીબડી ઇઝ ફેમસ’ એ વર્ષે ઑસ્કરની બેસ્ટ ફોરેન લેંગ્વેજ ફિલ્મની કેટેગરીમાં નોમિનેટ પણ થયેલી.